Bremen

La ciutat de Bremen, al nord-oest d'Alemanya, forma juntament amb el port de Bremerhaven (60 km al nord-oest) la Ciutat Lliure Hanseàtica de Bremen o Estat de Bremen, un dels 16 ländern federats que formen la República Federal d'Alemanya. La ciutat tenia 586.287 habitants segons cens de 2025. La Universitat de Bremen, fundada l'any 1971, és una de les 11 institucions considerades com a "universitat d'elit" a Alemanya, i compta amb uns 23.500 alumnes de 126 països. Geografia La ciutat de Bremen limita pels quatre punts cardinals amb els Land de Baixa Saxònia. Té una longitud màxima de 38 km i una amplada màxima de 16 km. El perímetre de la ciutat és de 136,5 km. El centre de Bremen es localitza a les coordenades geogràfiques 53° 05′ N 8° 48′ E, i es troba a una altitud d'11,5 metres sobre el nivell del mar. El riu Weser creua la ciutat de sud-est a nord-oest, abans de desembocar 70 km més a l'occident al Mar del Nord. Bremen es troba en el punt on el riu s'eixampla abans de desembocar, fent-lo navegable i donant origen al seu important port. El paisatge és pla (ocupant una superfície de 326 km², i l'alçada màxima és de 35 m. Organització política i administrativa Bremen está dividida en cinc districtes (Bezirke), que alhora s'estructuren en 23 barris (Stadtteile) i 81 sots-barris (Ortsteile): Història L'any 782 apareix la primera menció de Bremen en un document escrit. Dins la seva història destaca la seva unió, l'any 1260 a la Lliga hanseàtica, de la qual és expulsada durant 70 anys el 1285. El 1358 Bremen torna novament a la Lliga Hanseàtica, de la qual torna a ser expulsada l'any 1427. El 1646, després de la lluita contra els suecs en la Guerra dels Trenta Anys, esdevé una ciutat-regne independent. El 1811 és ocupada per les tropes napoleòniques i esdevé la prefectura del departament francès de Boques del Weser. La ciutat va ser batejada amb el nom de Bouches-du-Weser i va estar ocupada fins al 1814. El 1871 es funda l'imperi Alemany, i Bremen n'entra a formar part amb el títol de Ciutat Lliure Hanseàtica. Després de la Segona Guerra Mundial els americans hi establiren una base. Llocs d'interès La Marktplatz, plaça del mercat. L'Ajuntament de Bremen, el Rathaus.(Patrimoni Unesco) Estàtua de Rotllà, feta amb pedra l'any 1404.(Patrimoni Unesco) La catedral de St. Petri, del segle xiii. L'Schlachte, el port medieval de Bremen. Die Bremer Stadtmusikanten, els músics de Bremen, protagonistes del famós llibre dels germans Grimm. Els músics de Bremen és una estàtua de bronze de Gerhard Marcks, inaugurada el 1953. Mitjans de transport L'aeroport internacional de Bremen està situat a 3 km al sud del centre de la ciutat. La companyia de tramvies i busos, la Bremer Straßenbahn AG (BSAG), ofereix un sistema de transport força extens. Pel que fa al transport ferroviari, la Bremen S-Bahn cobreix la regió metropolitana de Bremen/Oldenburg: va des de Bremerhaven, al nord, fins a Twistringen, al sud, i arriba fins a Oldenburg. Com a centre del servei hi ha l'estació central de Bremen. Ciutats agermanades Gdańsk (Polònia) des del 1976 Riga (Letònia) des del 1985 Dalian (Xina) des del 1985 Rostock (Alemanya) des del 1987 Haifa (Israel) des del 1988 Bratislava (Eslovàquia) des del 1989 Corinto (Nicaragua) des del 1989 Esmirna (Turquia) des del 1995. Personatges il·lustres David Safier, escriptor. Karl Seiffert, (1856-1929) compositor Ludwig Quidde (1858-1941), historiador, polític i pacifista. Premi Nobel de la Pau de 1927. Fritz Schumacher, (1869-1947), arquitecte i urbanista Hermann Spielter (1860-1925) compositor d'origen estatunidenc Referències Enllaços externs StadtPanoramen Bremen - Vistes panoràmiques de Bremen.